open-index/open-wikipedia-markdown huggingface dataset:
Erik Richter Strand

**Erik Richter Strand** (født 1974) er en norsk filmregissør og manusforfatter fra Bergen. Han fikk sin utdannelse i regi ved Den norske filmskolen på Lillehammer. Han startet sin karriere med kortfilm og reklamefilm, for sitt arbeid med disse filmene har han vunnet flere priser blant annet ved Cinequest i San José og Cannes Lions.
   
Som regissør for spillefilm debuterte han med filmen *[[Sønner]]* som hadde premiere i 2006. Filmen vant en spesialpris under Mannheim-Heidelberg International Filmfestival i 2006. Filmen ble også nominert til seks priser, inkludert beste kinofilm, under utdelingen av Amandaprisen 2007.    

Han bodde i Bergen og regisserte tre filmer i Varg Veum serien i perioden 2007-2012.    

Han skrev og regisserte to episoder av TV2-serien Okkupert i 2014-15.    

I 2017 kom tv-serien Valkyrien på NRK, hvor Richter Strand var hovedforfatter og regissør. Serien vant Gullruten 2017 for beste TV-drama og beste mannlige skuespiller (Pål Sverre Hagen). Valkyrien fikk senere en engelsk nyinnspilling, serien Temple, produsert av Hera Pictures for Sky One.     

I 2019 regisserte han den britiske TV-serien *[[Behind Her Eyes]]* for Netflix og Left Bank Pictures. Serien hadde premiere 17. februar 2021 og var den mest sette serien på Netflix-plattformen i verden i ukene etterpå.   

I 2022-23 regisserte Strand fire episoder av Netflix-serien The Crown.     

Richter Strand er barnebarn av redaktør, forfatter og motstandsmann Odd Strand.

## Filmografi
* 2022 *[[The Crown]]* (tv-serie)
* 2021 *[[Behind_Her_Eyes_(miniserie)|Behind Her Eyes]]* (tv-serie)
*2017 *[[Valkyrien (TV-serie)|Valkyrien]] (tv-serie)*
* 2015 *[[Okkupert]] - episode 3 og 4 (tv-serie)*
* 2012 *[[Varg Veum – De døde har det godt]]*
* 2008 *[[Varg Veum – Din til døden]]*
* 2008 *[[Varg Veum – Tornerose]]*
* 2006 *[[Sønner]]*
* 2003 *[[Kjell universell]] (kortfilm)* 
* 2003 *[[Cirkus (film)|Cirkus]] (kortfilm)* 
* 2003 *[[Sporløs (film)|Sporløs]] (kortfilm)*

## Priser
* 2003 Cinequest San Jose Film Festival Beste kortfilm *[[Sporløs]]*
* 2006 Mannheim-Heidelberg International Filmfestival Spesialpris *[[Sønner]]*
* 2006 Tallinn Black Nights Film Festival Don Quixote Award *[[Sønner]]*
* 2007 Seattle International Film Festival Debutantpris *[[Sønner]]*
* 2017 Gullruten, Beste TV-drama, *[[Valkyrien (TV-serie)|Valkyrien]]*

## Referanser


## Kilder
* filmweb.no: Fakta Sønner
* imdb.com: Erik Richter Strand

## Eksterne lenker
*
Dobropillja

**Dobropillja** (ukrainsk Добропілля, russisk Доброполье, *Dobropolje*) er en by som er administrativt senter i Dobropilskyj rajon i Donetsk oblast (provins) i Ukraina. Byen har omkring 30&nbsp;000 innbyggere.
__NOTOC__
## Historie
Dobropillja ble grunnlagt i 1840, og gitt bystatus 8. august 1953. Den har store kullgruver. Mellom 19. oktober 1941 og september 1943 var den (med avbruss) okkupert av det tyske Wehrmacht.

## Befolkningsutvikling

Kilder:
1859: 
1923–1970;
1979;
1989–2016

## Referanser


## Eksterne lenker
*
Shirinov Abdujabbor

**Shirinov Abdujabbor** (født 20. juni 1953 i Khatlonprovinsen) er en tadsjikistansk økonom, som fra januar 2012 til mai 2015 var sentralbanksjef for Tadsjikistans nasjonalbank.

Han kom fra stillingen som Tadsjikistans ambassadør til USA og Canada, og overtok som sentralbanksjef etter Sharif Rahimzoda da Rahimzoda ble utnevnt til minster for økonomisk utvikling og handel.  

Han er gift og har fem barn. 

## Utdanning og yrkeserfaring
Abdujabbor Abdujabbor har en *major* i matematikk ved Tajik State National University i 1974. I 1999 tok han en høyere grad innen samfunnsøkonomi (*degree in economics*) ved samme universitet. 

Han jobbet som dataprogrammerer fra 1974 til 1992, men jobbet seg opp til å bli leder for Tajik State National University sin avdeling for automatiske kontrollsystemer i universitetets datasenter. Fra 1992 til 1998 var han sjefingeniør for direktøren for oppgjørsavdelingen i Tadsjikistans nasjonalbank. Etter dette var han første visestyreformann i Joint-Stock Commerce Agro-Industrial Investment Bank, fra 1999 til 2000. Etter dette var han første visesentralbanksjef for Tadsjikistans nasjonalbank, fra 2000 til 2006, og i 2006 ledet han Tadsjikistans *Committee for State Financial Control*. 

Fra slutten av 2006 til 31. januar 2007 var Abdujabbir første visedirektør for *Agency for State Finance Control and the Struggle Against Corruption*, som bl.a. jobber mot korrupsjon, før han 1. februar 2007 ble Tadsjikistans ambassadør til USA og Canada. 

I januar 2012 overtok han som sentralbanksjef, etter Sharif Rahimzoda. Nurmahmadzoda Jamshed overtok denne stillingen i mai 2015. 

## Referanser
Khartsyzk

**Khartsyzk** (ukrainsk Харцизьк) er en industriby i Donetsk oblast (provins) i Ukraina. Byen har omkring 60&nbsp;000 innbyggere (2011). 

Den ble etablert i 1869 rundt den jernbanestasjonen som ble lagt hit. Kullgruver og stålindustri fulgte.

## Eksterne lenker
*
Kostjantynivka

**Kostjantynivka** (ukrainsk Костянтинівка, russisk Константиновка) er en industriby i Donetsk oblast (provins) øst i Ukraina, ved Krivoj Torets, senteret i Kostjantynivka rajon (distrikt). Den ble i sovjettiden utviklet til et stort senter for produksjon av jern, sink, stål og glass.  Byen hadde like under 100&nbsp;000 innbyggere.

Etter starten på russiske angrep mot Donetsk fylke i 2014, gikk innbyggertallet ned.  I 2022 hadde byen rundt 60&nbsp;000 innbyggere. Etter at Russlands skalerte opp invasjonen i 2022, ble byen angrepet med bombefly, artilleri og droner.  Innbyggertallet ble redusert til rundt 6&nbsp;000 per september 2025.

## Historie
I 1870 ble Kostjantynivka grunnlagt av landeieren Nomikossov som bygde en bosetning til ære for sin eldste sønn, Kostjantyn. Tidlig på 1900-tallet utviklet Kostjantynivka seg til en industribosetning og fikk bystatus i 1932.

## Referanser


## Eksterne lenker
*
Sam Rayburn

**Samuel Taliaferro «Sam» Rayburn** (født 6. januar 1882 i Kingston i Tennessee, død 16. november 1961 i Bonham i Texas) var en amerikansk advokat og demokratisk politiker. Med sine 17 år er han den lengstsittende speaker i Representantenes hus, der han var innvalgt for Texas' 4. distrikt fra 1913 til 1961.

Han vokste opp i nærheten av Windom i Fannin County i Texas, og hadde juridisk utdannelse fra University of Texas i Austin og advokatbevilling fra 1908. Han praktiserte som advokat i Bonham samtidig som han representerte byen (34. distrikt) i Texas' lovgivende forsamling 1909–1913, de to siste årene som speaker.

Rayburn representerte Texas' 4. distrikt i Representantenes hus 1913–1961, og ledet komiteen for mellomstatlig handel og utenrikshandel i seks år. Fra 1937 ledet han forsamlingens demokratiske flertall. I 1940 ble han valgt til ny speaker etter William B. Bankheads død, og med to to-års perioders unntak, beholdt han denne stillingen til sin egen død i 1961. De to periodene 1947–1949 og 1953–1955, da republikanerne vant flertallet, ledet Rayburn istedenfor det demokratiske mindretallet. Han hadde John Nance Garner som sin mentor, og holdt selv sin hånd over den senere president Lyndon B. Johnson.

Rayburn var kun gift i en kort periode med Metze Jones, søster til kongressmann John Marvin Jones, og døde barnløs av kreft. Han ble tildelt Kongressens gullmedalje posthumt.

## Referanser


## Litteratur
* 
* 
* 
* 
* 
* 
* 

## Eksterne lenker
* 
*
Jonathan Hyde

**Jonathan Hyde** (født 21. mai 1948 i Brisbane, Queensland) er en australskfødt engelsk skuespiller, kjent for sine roller som J. Bruce Ismay, administrerende direktør i White Star Line i James Camerons *[[Titanic (1997)|Titanic]]* (1997), egyptologen i *[[Mumien (1999)|Mumien]]* (1999) og Sam Parrish/Van Pelt i *[[Jumanji]]* (1995). Han er gift med den skotske sopranen Isobel Buchanan. Sammen har de to døtre, en av dem er skuespilleren Georgia Kongen. Han har også spilt i filmen *[[Anaconda (film)|Anaconda]]* i 1997 med Jennifer Lopez og Owen Wilson. Hyde er medlem av Royal Shakespeare Company.

## Referanser


## Eksterne lenker
* 
*
Margaret Brown

**Margaret «Molly» Brown** (født 18. juli 1867 i Hannibal i Missouri, død 26. oktober 1932 i New York) var en amerikansk aktivist, filantrop og overlevende fra «Titanic»-katastrofen i 1912, etter at hun ble kjent som «den usynkelige Molly Brown» fordi hun kjempet for at mannskapet på livbåt 6 skulle seile tilbake til stedet der Titanic sank, og samle overlevende fra vannet. En Broadway-musikal kalt *The Unsinkable Molly Brown* kom i 1960, og fortalte om hennes liv. I 1964 kom filmatiseringen av denne musikalen, og hadde samme tittel.

## Referanser
Ilovajsk

**Ilovajsk** (ukrainsk Іловайськ) er en by i Donetsk oblast (provins) i Ukraina. Byen har omkring 16&nbsp;000 innbyggere (2011). 

Ilovajsk ble grunnlagt i 1869 på jernbanelinjen mellom Kharkiv og Taganrog. Den har sitt navn etter slekten Ilovajski, russere i donkosakkenes tjeneste som ble rike gruveeiere. 

## Demografi
Fordeling av morsmål ifølge den ukrainske folketellingen fra 2001:
*Russisk  82,6 %
*Ukrainsk  16,8 %
*Armensk  0,2 %
*Romanes  0,1 %

## Referanser


## Eksterne lenker
*
Maria Bock

**Maria Bock** (født 12. juni 1978 i Hammerfest) er en norsk skuespiller og regissør.

Hun ble uteksaminert fra Statens teaterhøgskole (2004) og er utdannet musikalartist fra Bårdarakademiet (2000). Hun var tilknyttet Det Norske Teateret fra 2005 til 2009. Hun debuterte som filmskuespiller i *[[Gymnaslærer Pedersen]]* i 2006. I 2008 spilte hun i filmen *[[Sommerhuset]]*. For det arbeidet ble hun nominert til årets kvinnelige skuespiller under Amandaprisen 2008. I 2015 spilte hun i Kjersti G. Steinsbøs film *[[Hevn (film)|Hevn]]*. For filmen vant hun Amandaprisen 2016 i klassen beste kvinnelige birolle. På TV har hun spilt i TV-seriene *[[Hvaler (dramaserie)|Hvaler]]*, *[[Lilyhammer]]*, *[[Hellfjord]]* og julekalenderen *[[Snøfall (TV-serie)|Snøfall]]*. For musikalkortfilmen *[[Skallamann]]* (2011), manus og regi, vant hun en rekke internasjonale priser, blant annet BAFTA for beste internasjonale kortfilm. Fra 2017 til 2019 ledet hun Kvinnesatsingen i Talent Norge. Hun har sittet i styret for Norsk skuespillerforbund, Bransjerådet for film, Tromsø internasjonale filmfestival og Det andre teateret.

## Referanser


## Eksterne lenker
* 
* filmfront.no: Maria Bock
* detnorsketeatret.no: Maria Bock
Robert Hichens

**Robert Hichens** (født 16. september 1882 i Newlyn, Cornwall, England, død 23. september 1940 utenfor kysten av Aberdeen, Skottland) var en britisk sjømann som var en del av dekksmannskapet om bord på RMS «Titanic» da hun sank på sin jomfrutur den 15. april 1912. Han var en av seks intendanter om bord på fartøyet og var på broen da Titanic traff isfjellet.

## Referanser
Liste over isstrømmer i Antarktis

Dette er en **liste over isstrømmer i Antarktis**. 

Listen er ikke fullstendig da det per mai 2014 ikke foreligger nok informasjon om alle isstrømmene som har blitt oppdaget. Navn og beliggenheten til isstrømmene i Antarktis kan en finne i atlasregisteret til Scientific Committee on Antarctic Research (SCAR). De største antarktiske elvesystemene som består av is er oppgitt av Rignot og Thomas i det vitenskapelige tidsskriftet *[[Science]]* (2002). Disse omfatter isstrømmene med størst isføring, som er listet opp nedenfor. 

## Se også
*Liste over isbreer i Antarktis

## Referanser
Arkeologiåret 2014

**Arkeologiåret 2014** er en oversikt over blant annet utgravninger, fødte og avdøde personer med tilknytning til arkeologi i 2014.

## Utforskninger
*7. januar - Tidsskriftet *[[Nature]]* offentliggjør at noen Tsinghua-bambusstrimler datert til De stridende staters tid representerer «verdens eldste eksempel på en multiplikasjonstabell i titallsystemet».

## Utgravninger

## Funn
*6. januar - Den egyptiske minister for antikviteter Mohamed Ibrahim opplyser positiv identifikasjon av graven til Sobekhotep I.
*7. mars - Oppdagelsen av en alabasterstatue av prinsesse Iset, datert til ca. 1350 f.Kr, offentliggjort i Egypt.
*9. april - Israelske myndigheter for antikviteter offentliggjør oppdagelsen av en  år gammel egyptisk kiste i Jisreeldalen under graving for en naturgassledning. Kisten antas å ha tilhørt en velstående kanaanitt.
*19. april - Den egyptiske minister for antikviteter opplyser om funnet av to gravsteder fra det 26. egyptiske dynasti i Oxyrhynchus, en som tilhørte en skriver og den andre til en viktig prestefamilie.
*28. april - Den egyptiske minister for antikviteter offentliggjør oppdagelsen av minst 50 mumier i gravstedet KV40.
*7. mai - Den egyptiske minister for antikviteter opplyser om oppdagelsen av et bevarte gravsted og mumie i Nekhen som er  år gammel, noe som betyr at det er fra tiden før det 1. egyptiske dynasti.

## Publiseringer

## Andre hendelser

## Dødsfall

## Referanser
Liste over sovjetiske antarktisekspedisjoner

:*For den generelle artikkelen om sovjetisk aktivitet i Antarktis, se [[Den sovjetiske antarktisekspedisjonen]].*
**Liste over sovjetiske antarktisekspedisjoner** er en liste over ekspedisjonene som ble sendt ut fra Sovjetunionen for å utforske og kartlegge Antarktis.

## Liste over ekspedisjoner etter dato

## Se også
*Liste over antarktisekspedisjoner

## Referanser
Jørgen Hausberg Nilsen

**Jørgen Hausberg Nilsen** (født 1991 i Bergen) er en norsk skuespiller. Han spilte Tomas i filmen *[[Vegas (film)|Vegas]]* som var hans spillefilmdebut. For sitt arbeid ble han nominert til årets mannlige skuespiller under Amadaprisen i 2010. Jørgen Hausberg Nilsen har vært tilknyttet Den Nationale Scene i Bergen. Nilsen gjorde hovedroller i 2015, 2017 og 2019 i spillefilmene *Demning* (2015) Fountain Of Youth (2017) og Du (2019) alle regissert av Paul Tunge.

## Referanser


## Kilder
*imdb.com: Jørgen Hausberg Nilsen
*dns.no: Jørgen Hausberg Nilsen

## Eksterne lenker
*
Maria Sødahl

**Maria Sødahl** (født 31. desember 1965) er en norsk filmregissør og manusforfatter.

## Bakgrunn og virke
Hun gjorde sin første kortfilm i 1989, *Life Is Hard and Then You Die*, filmen var et ledd i hennes utdannelse ved  Den Danske Filmskole der hun fikk sin eksamen i 1993. Etter endt utdannelse har hun skrevet og regissert flere TV-dramaer , dokumentarfilmer og kortfilmer. For sitt arbeid har hun mottatt flere nasjonale og internasjonale priser. Hun debuterte som spillefilmregissør med den prisvinnede *[[Limbo (film)|Limbo]]* i 2010, som hun også skrev det opprinnelige manuset til. Filmen fikk hele fem Amandapriser, den var nominert til hele ti priser. Sødahl vant selv prisene for beste regi og beste manus under Kanonprisen 2010 og var nominert i samme klassene under Amandaprisen. Hun vant også prisen som beste regissør på Montreal World Film Festival i 2010. I 2019 hadde filmen *[[Håp (film)|Håp]]* premiere. Filmen er basert på Maria Sødahls egne opplevelser da hun lille julaften 2012 fikk beskjed om at lungekreften som hun var operert for, hadde spredt seg til hjernen, og hun fikk beskjed om at hun hadde tre måneder igjen å leve. For filmen ble hun igjen nominert i klassene beste regi og beste manus under både Amandaprisen 2020 og Kanonprisen 2019.

## Som regissør og manusforfatter
* *[[Håp (film)|Håp]]* (spillefilm, 2019)
* *[[Limbo (film)|Limbo]]* (spillefilm, 2010)
* *De syv dødsyndene*, (kortfilmserie, 2000)
* *Vrede*, (kortfilm, 2000)
* *[[Bulldozer]]* (kortfilm, 1993)

## Priser
* Gullstolen for beste kortfilm 1993 for *Bulldozer*
* Montreal World Film Festival 2010 i klassen beste regissør for *[[Limbo (film)|Limbo]]*
* Kanonprisen 2010 i klassen beste regi for *[[Limbo (film)|Limbo]]*
* Kanonprisen 2010 i klassen beste manus for *[[Limbo (film)|Limbo]]*
* Nominert til Amandaprisen 2011 i klassen beste regi for *[[Limbo (film)|Limbo]]*
* Nominert til Amandaprisen 2011 i klassen beste filmmanus for *[[Limbo (film)|Limbo]]*
* Nominert til Kanonprisen 2019 i klassen beste regi for *[[Håp (film)|Håp]]*
* Nominert til Kanonprisen 2019 i klassen beste manus for *[[Håp (film)|Håp]]*
* Nominert til Amandaprisen 2020 i klassen beste regi for *[[Håp (film)|Håp]]*
* Nominert til Amandaprisen 2020 i klassen beste filmmanus for *[[Håp (film)|Håp]]*

## Referanser


## Kilder
* nfi.no: Maria Sødahl
* imdb: Maria Sødahl

## Eksterne lenker
*
Et gutteliv (film)

:*For TV-serien fra 1993, se [[Et gutteliv! (TV-serie)]]*

***Et gutteliv*** (orig. ***This Boy's Life***) er en dramafilm fra 1993, regissert av Michael Caton-Jones, med Robert De Niro, Leonardo DiCaprio og Ellen Barkin i hovedrollene. 

## Handling
Filmen omhandler Tobias «Toby» Wolff (DiCaprio) som blir både fysisk og psykisk mishandlet av stefaren Dwight (De Niro). Da moren Caroline (Barkin) ikke vil blande seg inn for å holde fast på ekteskapet, må Toby selv ordne opp.

## Litterært forelegg
Filmen bygger på den selvbiografiske boken *This Boy's Life : A Memoir* av den amerikanske forfatteren Toby Wolff. 

## Skuespillere
* Leonardo DiCaprio som Tobias "Toby" Wolff
* Robert De Niro som Dwight Hansen
* Ellen Barkin som Caroline Wolff Hansen
* Jonah Blechman som Arthur Gayle
* Eliza Dushku som Pearl Hansen
* Chris Cooper som Roy
* Carla Gugino som Norma Hansen
* Zack Ansley som Skipper Hansen.
* Tracey Ellis som Kathy.
* Kathy Kinney som Marian.
* Tobey Maguire som Chuck Bolger
* Michael Bacall som Terry Taylor
* Gerrit Graham som Mr. Howard
* Sean Murray som Jimmy Voorhees
* Lee Wilkof som rektor Skippy
* Bill Dow som vise-rektor.
* Jen Taylor som O'Riley (ukreditert)
* Deanna Milligan og Morgan Brayton som Silver Sisters.

## Referanser

## Eksterne lenker
*
Koroška

**Koroška** kan vise til:
* En historisk region i Slovenia, se Koroška (Slovenia)
* En statistikkregion i Slovenia, se Koroška 
* Det slovenske navnet på Kärnten i Østerrike
Til ungdommen (film)

***Til ungdommen*** er en norsk dokumentarfilm fra 2012, regissert av Kari Anne Moe.

## Handling
Filmen handler om fire politisk engasjerte ungdommer som fikk sitt liv forandret etter terrorangrepene i Norge i 2011. Filmen skildrer ungdommene den skjebnesvangre dagen, blant annet Johanne Butenschøn Lindheim som var på Utøya når angrepet fant sted. I filmen finner vi også politikere, blant annet Jens Stoltenberg og Jonas Gahr Støre.
  
## Rolleliste
* Henrik Wangberg som seg selv
* Sana El Morabit som seg selv
* Johanne Butenschøn Lindheim som seg selv
* Haakon Kvenna Veum som seg selv
* Marie Butenschøn Lindheim som seg selv, søsteren til Johanne Butenschøn Lindheim 
* Tone Lindheim som seg selv, moren til Johanne Butenschøn Lindheim
* Jonas Gahr Støre som seg selv, utenriksminister
* Kronprins Haakon som seg selv, kronprins
* Audun Lysbakken	som seg selv
* Jens Stoltenberg som seg selv, statsminister
* Anders Behring Breivik som seg selv

## Priser og nominasjoner
* Gullrutens fagpris 2014 - Kari Anne Moe - Beste regi enkamera  - **nominert** 
* Prix Europa - TV IRIS - **nominert** 

## Anmeldelser

* FilmMagasinet - Terningkast 5.
* Bergens Tidende - Terningkast 5.
* Aftenposten - Terningkast 5.
* NRK p3 - Terningkast 5.
* Adresseavisen - Terningkast 5.
* VG - Terningkast 5.
* Dagbladet - Terningkast 4.
* Dagsavisen - Terningkast 4.
* Side 3 - Terningkast 4.

## Referanser


## Eksterne lenker
*
VisitOslo

**VisitOslo AS** er et markeds- og kompetanseorgan for Oslo-regionen med ansvar for profilering av Oslo på vegne av besøksnæringen. Selskapet er organisert som et aksjeselskap.

VisitOslo arbeider med vertskap, presse/PR, kongressmarkedsføring og markedsføring i digitale medier, og driver blant annet turistinformasjonen i Oslo og det offisielle nettstedet visitoslo.com. VisitOslo har en aktiv rolle i ulike samarbeid og prosjekter som berører Oslo.

Oslo Visitor Centre, som drives av VisitOslo, ligger i Østbanehallen og har åpent 365 dager i året.

**Oslo Pass** er et fordelskort som selges av VisitOslo til turister i osloregionen. Kortet gir adgang til museer og attraksjoner, offentlig transport, parkering på kommunale plasser, adgang til bad, vandreturer, rabattert sightseeing, TusenFryd, konsertbilletter, skisimulator, klatrepass og leie av ski og sykkel, samt tilbud på restauranter og butikker.

## Referanser


## Eksterne lenker
* 
*Bildebank 
*VisitOSLO på Facebook 
*VisitOSLO på Instagram
Peder Kjellsby

**Peder Kjellsby** (født 7. februar 1972) er en norsk musiker som er mest kjent for sin filmmusikk. 

Han har laget musikk til flere kortfilmer og musikken til TV-seriene *[[Nattskiftet]]* og *[[Thomas P.]]* Som filmmusiker har han laget musikken til Varg Veum-filmene *[[Varg Veum – Svarte får|Svarte får]]*, *[[Varg Veum – Dødens drabanter|Dødens drabanter]]*, *[[Varg Veum – Kalde hjerter|Kalde hjerter]]* og  *[[Varg Veum – De døde har det godt|De døde har det godt]]* og til filmen *[[Barn (film)|Barn]]* fra 2019. Han vant Amandaprisen 2012 i klassen beste musikk for musikken til *Varg Veum – De døde har det godt* og Amandaprisen 2020 for musikken til *Barn*.  Han ble også nominert samme klasse foran Amandaprisen 2024 for musikken til filmen *[[Sex (film, 2024)|Sex]]*.

## Priser
* Amandaprisen 2012 i klassen beste musikk for *[[Varg Veum – De døde har det godt]]*
* Amandaprisen 2020 i klassen beste originalmusikk for *[[Barn (film)|Barn]]* (sammen med ) 
* Nominert til Amandaprisen 2024 i klassen beste originalmusikk for *[[Sex (film, 2024)|Sex]]*

## Referanser


## Kilder
* imdb.com: Peder Kjellsby

## Eksterne lenker
*
Garnatálg

**Garnatálg** er en tradisjonell færøysk matrett. Tarmfett fra sau eltes sammen til en klump. Fettet blir lufttørket i såkalte *hjallur* (et uthus med vindtrekk) og fermentert. Garnatálg serveres skivet og smeltet, gjerne som tilbehør til *ræstur fiskur*, tørrfisk.

## Referanser
Hans Piekenbrock

**Hans Piekenbrock** (født 3. oktober 1893 i Essen, død 16. desember 1959 i Köln) var en tysk general under andre verdenskrig. Han var sentral i etterretningsorganisasjonen Abwehr før og under andre verdenskrig, og tjenestegjorde senere i krigen som generalløytnant i infanteriet.

Piekenbrock kom fra en velstående katolsk familie. Han studerte opprinnelig rettsvitenskap, men avbrøt studiene da første verdenskrig brøt ut. Han tjenestegjorde i kavaleriet under krigen, og fortsatte tjenesten som offiser i Reichswehr etter krigen. Han søkte overgang til Abwehr i 1936, der han ble en av Wilhelm Canaris' mest betrodde menn som leder for Abwehr-avdelingen for spionasje. Som Abwehr-oberst møtte han blant annet Vidkun Quisling i København like før angrepet på Norge i 1940 for å diskutere den norske forsvarsberedskapen.

I 1943 gikk Piekenbrock tilbake til aktiv tjeneste i hæren, som leder for 208. infanteridivisjon på Østfronten. I mai 1944 fikk han Jernkorsets ridderkors. 

Piekenbrock ble tatt til fange av sovjetiske styrker i mai 1945 i Tsjekkoslovakia, og satt i krigsfangenskap frem til 1955.

## Referanser
Mona Hoel

**Mona Johanne Hoel** (født 1960) er en norsk dramatiker, manusforfatter, filmregissør og filmprodusent. 

Hun startet produksjonselskapet Freedom from Fear i 1982, og blåste nytt liv i det i slutten av 1990-årene.

## Karriere
Hoel er født og oppvokst i Askim, og studerte fotografi i New York fra 1982 til 1985, ved International Center of Photography. Parallelt tok hun mellomfagseksamen i teatervitenskap ved Universitetet i Oslo. Utdannelsen i filmregi tok hun ved Dramatiska institutet i Stockholm. Det første skoleåret hadde hennes kull Ingmar Bergman som mentor. Hennes 40 minutter lange eksamensfilm *Huset* vant hovedfilmprisen ved den Internasjonale Skolefilmfestivalen i München i 1989, med Alan Parker som juryformann. Hun har senere høstet stor oppmerksomhet og mottatt flere norske og internasjonale utmerkelser.

I 2000 hadde hun premiere på den første dogmefilmen som ble laget i Norge, spillefilmen *[[Når nettene blir lange]]*. Hoel hadde skrevet manus og var regissør. Dette var den nittende filmen som ble «sertifisert» som dogmefilm, det vil si som ble godkjent av det danske kunstkollektivet Dogme 95.

På filmfestivalen Oslo Pix i juni 2019 skal Hoels nyeste spillefilm, kammerspillet *Skal dere gå allerede?*, vises. I denne filmen har hun på nytt fulgt reglene for dogmefilmer. Skuespilleren Kjersti Holmen spiller en av rollene i dette verket. I et intervju våren 2019 opplyste Hoel at hun har laget *Skal dere gå allerede?* uten noen form for statlig støtte, og at hun planlegger ordinær kinopremiere på denne filmen i løpet av høsten 2019.

## Priser og utmerkelser (utvalg)
Dokumentarfilmen *Skjønnheten eller udyret* fra 1995 handlet om skogsdrift ved hjelp av hester, og vant Terje Vigen-prisen på Kortfilmfestivalen i Grimstad.

Spillefilmen *Salto, salmiakk og kaffe* deltok i 2004 på festivalen New Directors/New Films ved Museum of Modern Art i New York. Den vant noen måneder senere hovedprisen ved Filmfestivalen i Mannheim-Heidelberg.

## Filmografi
* 1985: *Noras Hemmelighet*; kortfilm
*1989: *Huset*; novellefilm, 40 min.
*1992: *[[Skjønnheten eller udyret (film fra 1992)|Skjønnheten eller udyret]]* (svensk tittel: *Skönheten eller odjuret*); kortfilm, 16 min.
*1993: *[[Høstens første bilde]]*; TV-film
*1995: *[[Noe beroligende (film)|Noe beroligende]]*; spillefilm
*1996: *[[Bli med meg til det hellige fjellet (kortfilm)|Bli med meg til det hellige fjellet]]*; musikkvideo med Mari Boine
*1997: *[[Pust på meg]]*; spillefilm i fem sekvenser, regissert av Eva Dahr, Oddvar Einarson, Mona J. Hoel, Marius Holst og Eva Isaksen
*2000: *[[Når nettene blir lange]]*; spillefilm
*2004: *[[Salto, salmiakk og kaffe]]*
*2017: *[[Haydn på hjernen]]*; dokumentarfilm
*2018: *Et siste forsøk*; kortfilm
*2019 *[[Skal dere gå allerede? (film)|Skal dere gå allerede?]]* 
*2022 *[[Natt (film)|Natt]]*

## Referanser


## Kilder
* Om Mona J. Hoel på nettstedet *Nordic Women in Film*. Besøkt 22. april 2019.

## Eksterne lenker
* filmbasen.no: Når nettene blir lange (2000)
*
Når nettene blir lange

***Når nettene blir lange*** er en norsk film fra 2000. Filmen er den første og eneste dogmefilmen i Norge, nr. 19 i rekken av filmer som er tildelt Dogme sertifikat. Mona J. Hoel er filmens manusforfatter og regissør. Den er produsert av Malte Forsell og Mona J. Hoel i deres selskap, Freedom From Fear. Hovedrollene spilles av  Svein Scharffenberg, Kari Simonsen, Zbigniew Zamachowski, Gørild Mauseth, Benedikte Lindbeck, Turid Gunnes, Geir Kvarme, og Bjarte Hjelmeland. Svein Scharffenberg fikk Amanda for beste mannlige hovedrolle og Kari Simonsen mottok æresprisen for rollen som mamma i filmen. 
## Handling
Storfamilien drar avgårde for å feire jul i en enkel hytte langt inne på fjellet. En alkoholisert far, en mor i fornektelse, 4 barn med egne familier, polske svigerforeldre og en hund ankommer den iskalde hytta, og bestemmer seg for at denne julen skal bli annerledes. Utover kvelden, i takt med alkoholinntaket, dukker det stadig opp konfrontasjoner, latente følelser og vanvittige historier.

## Kilder
*platekompaniet.no: Når Nettene Blir Lange
*   filmbasen.no: Når nettene blir lange

## Eksterne lenker
*
Pelle Politibil på sporet

***Pelle Politibil på sporet*** er en norsk animasjonsfilm med premiere 3. mai 2013. Den ble regissert av Rasmus A. Sivertsen og Rune Spaans.

## Handling
Bodø har fått en ny Havørnpark og Pelle får i oppdrag å passe på parkens stolthet: En havørn og egget hennes. Idyllen brytes når to miljøkriminelle tyver stjeler flere av parkens sjeldne dyr og krisen er total når tyvene stjeler selveste havørna. Heldigvis ligger egget fortsatt i reiret, men hvem skal passe på det nå? Pelle tar saken, men det er ikke lett å kombinere jakten på tyvene med å klekke ut en ørnunge under panseret

## Stemmer
* Robert Stoltenberg som Pelle Politibil
* Pernille Sørensen som Oda Oter og Kronprinsessen
* Gard B. Eidsvold som Onkel Richard
* Bjørn Sundquist som Politimesteren
* Emilie Christin Nordli som Pjusken
* Lene Kongsvik Johansen som Brünhilde
* Hege Schøyen som Bitten og Ørnemor
* Fredrik Steen som Otto Oter

## Referanser


## Eksterne lenker
*
Hej Matematik

**Hej Matematik** er en dansk popduo som består av Søren Rasted og hans nevø Nicolaj Rasted. 

Duoen utga i 2007 singlene *Gymnastik* og *Centerpubben* fra albumet *Vi burde ses noget mere*, og fikk i 2008 en hit med singlen *Walkmand*, som solgte platina i Danmark. Nummeret er inspirert av en utgivelse fra tidligere Shu-bi-dua gitarist Michael Hardinger.   

## Diskografi
*2008 – *Vi burde ses noget mere* 	
*2010 –	*Alt går op i 6*

## Referanser


## Eksterne lenker
* 
* ''Walkmand'', youtube.com
Liste over IIHF-direktoratets prisvinnere ved ishockey-VM

Verdensmesterskapet i ishockey for menn har blitt arrangert årlig siden 1930, med unntakelse av i årene 1940-1946 grunnet andre verdenskrig. Siden 1954 har det internasjonale ishockeyforbundets direktorat utdelt priser (såkalte «Directorate Awards») til VM-turneringens beste målvakt, forsvarsspiller og angrepsspiller. Siden 1999 har direktoratet også kåret turneringens viktigste spiller (Most valuable player (MVP)).

Direktoratet, som velger hvilke spillere som skal kåres innenfor hver kategori, består av et medlem fra hvert deltakerland. Utdelingen av disse prisene finner sted etter finalen.

## IIHF direktoratets prisvinnere ved ishockey-VM

## Se også
*Ishockey-VM
*Det internasjonale ishockeyforbundet

## Eksterne lenker
* IIHF Directorate Awards & Most Valuable Player på Hockey Canadas offisielle nettsted
* Det internasjonale ishockeyforbundets (IIHF) offisielle nettsted
Ngawang Lobsang Gyatso

**Ngawang Lobsang Gyatso** (, født 1617 i Taktséborgen i Chonggya i Tibet, død 1682) var den femte inkarnasjonen av Dalai Lama i Gelug-skolen innen den tibetanske buddhisme og kalles gjerne for «den store femte». Han var Tibets leder siden 1642.

Under den femte Dalai Lama ble fyrsten av Tsang beseiret i Shigatse, og den rivaliserende Kagyu-skolen i den tibetanske buddhisme, og hele Tibet, ble forenet i Gelug-skolen. Det meste av dette skjedde under regenten Sonam Rapten, som var Dalai Lamas formynder.

I 1645 begynte den femte Dalai Lama med byggingen av Potalapalasset på et fjell i Lhasa etter at en av hans åndelige rådgivere hadde utpekt stedet som egnet for et palass.

I 1653 besøkte den femte Dalai Lama Qing-dynastiets hovedstad Beijing, der han fikk audiens hos Shunzhi-keiseren den 9. februar samme år. Spørsmålet om de to herskerne møttes som likemenn er omtvistet blant historikere.

Lobsang Chökyi Gyaltsen var den femte Dalai Lamas lærer og den første som ble identifisert som Panchen Lama i sin livstid. Da Lobsang Chökyi Gyaltsen døde i 1682 ble Panchen Lama-tradisjonen etablert, og han ble erkjent som den fjerde Panchen Lama.

## Referanser


## Litteratur
* Dalai Lama: *Dzogchen - Die Herz-Essenz der Großen Vollkommenheit*, Theseus Berlin 2001, ISBN 3-89620-171-9.
* The fifth Dalai Lama: *Practice of Emptiness - The Perfection of Wisdom Chapter of the Fifth Dalai Lamas's "Sacred Word of Manjushri"*, Library of Tibetan Works and Archives, Dharamsala 1974.
* The fifth Dalai Lama: *Sacred Word of Manjushri*, Library of Tibetan Works and Archives, Dharamsala 1974.
* Günther Schulemann: *Die Geschichte der Dalai Lamas*. Leipzig 1958.
* Andreas Gruschke: *Diederichs kompakt - Dalai Lama*. Kreuzlingen - München 2003, ISBN 3-7205-2461-2.
* Martin Brauen (Hrsg.): *Die Dalai Lamas*. Völkerkundemuseum der Universität Zürich 2005, ISBN 3-89790-219-2.
* Karmay/Samten Gyaltsen, *The Secret Visions of the Fifth Dalai Lama*, Serindia Press, https://web.archive.org/web/20010429033757/http://www.bremen.de/info/nepal/Gallery-3/Misc/12-17/secret-visions-book.htm.
* Karl-Heinz Golzio, Pietro Bandini: *Die vierzehn Wiedergeburten des Dalai Lama*. O. W. Barth, Bern/München/Wien 1997, ISBN 3-502-61002-9.

## Eksterne lenker
*
Mugur Isărescu

**Mugur Isărescu** (uttales IPA: [ˈmuɡur isəˈresku]; født 1. august 1949 i Drăgășani i Vâlcea) er en rumensk økonom og politiker, som var statsminister fra 1999 til 2000.
Isărescu har siden 2000 vært sentralbanksjef for Romanias nasjonalbank (Banca Natională a României).

## Utdanning og yrkeskarriere
Isărescu er utdannet innen utenlandshandel ved Academia de Studii Economice i București, og de neste 19 årene jobbet han for Institutul de Economie Mondială. Han tok en doktorgrad i 1989. Etter den rumenske revolusjonen i 1989 jobbet han i det rumenske utenriksdepartementet, deretter i Romanias ambassade i USA. 

I september 1990 ble han utnevnt til sentralbanksjef for Romanias nasjonalbank, og overtok da etter Decebal Urdea. I 1991 var han visepresident i Verdensbanken. 

Isărescu ble utnevnt til statsminister 22. desember 1999, men den sittende koalisjonen tapte valget i 2000, dermed gikk han av som statsminister 28. desember 2000. Han stilte også som presidentkandidat i dette valget, men fikk bare 9,5 % av stemmene. Ion Iliescu vant presidentvalget. Isărescu returnerte da som sentralbanksjef, og har hatt denne stillingen siden. 

Han er medlem av Romaklubben og Den trilaterale kommisjon, og har mottatt storkors av Stjerneordenen. 

## Referanser


## Eksterne lenker
* Presentasjon på sentralbankens hjemmeside
Yonten Gyatso

**Yonten Gyatso** (født 1589 dagens i Høyre Tumed-banner i Baotou i Indre Mongolia, død 1616 i Drepungklosteret i Lhasa) var den fjerde inkarnasjonen av Dalai Lama i Gelug-skolen i den tibetanske buddhisme. Yonten Gyatso var mongol, og med mulig unntak av den sjette Dalai Lama, som tilhørte det med tibetanerne nært beslektede folkeslaget monpa, er han den eneste Dalai Lama som ikke var av tibetansk byrd.

Da den tredje Dalai Lama døde forutså statsorakelet at den neste inkarnasjonen av Dalai Lama skulle fødes i Mongolia, og derfor ble en grupper munker og embetsmenn sendt dit for å identifisere den nye Dalai Lama. De fant der en gutt som var sønnesønn fra den mongolske Chokur-stammen som var barnebarn av Altan Khan og dennes annen hustru PhaKhen Nula. Gutten forlot Mongolia i 1599, da han var ti år gammel, og kom til Tibet i 1603 for å  bli kronet til Dalai Lama.

Mellom Yonten Gyatsho og Penchen Lama Lobsang Chökyi Gyeltshen i Trashilhünpo begynte transisjonen med deres gjensidige religiøse undervisning. Det regjerende religiøse overhode for Gelugpa, Ganden Thripa, foreslo for Yonten Gyatsho at han skulle begi seg til Trashilhünpo og la seg undervise der av ham som den gang ble ansett for Tibets fremste lærde. Det var til slutt Penchen Lobsang Chökyi Gyeltshen som mottok hans munkeløfter.

## Litteratur
* Günther Schulemann: *Die Geschichte der Dalai Lamas*. Leipzig 1958. 
* Andreas Gruschke: *Diederichs kompakt - Dalai Lama*. Kreuzlingen - München 2003, ISBN 3-7205-2461-2.
* Martin Brauen (Hrsg.): *Die Dalai Lamas*. Völkerkundemuseum der Universität Zürich, Zürich 2005, ISBN 3-89790-219-2.
* Karl-Heinz Golzio, Pietro Bandini: *Die vierzehn Wiedergeburten des Dalai Lama*. O. W. Barth, Bern/München/Wien 1997, ISBN 3-502-61002-9.

## Referanser
Ernesto Gouveia Gove

**Ernesto Gouveia Gove** er sentralbanksjef for Mosambiks bank (Banco de Moçambique).

Han overtok som sentralbanksjef i 2006, og ble i juli 2011 utnevnt til fire nye år som sentralbanksjef. Han kom da fra stillingen som visesentralbanksjef, og overtok etter Adriano Maleiane, som hadde hatt denne stillingen i 15 år.

## Referanser
Holopterini

* Se Systematisk inndeling

**Holopterini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Store (opptil 60 millimeter), svært slanke og langbeinte, gulbrune trebukker. Hudpanseret er nokså tynt, disse billene er forholdsvis myke. Hodet er noe forlenget med en markert "snute". Pronotum er knudrete med en kraftig tann på hver side litt bak midten. Hos to av de tre slektene er dekkvingene noe reduserte, tilspisset bak og dekker ikke hele bakkroppen. Kroppen er bredest ved "skuldrene". Antennene er tynne og vanligvis lengre enn dekkvingene.

## Utbredelse
Gruppen er utbredt i det sørlige Sør-Amerika (Chile og Argentina), én art går nord til Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Holopterini Lacordaire, 1869
******** Slekten *[[Holopterus]]* Blanchard, 1851 (synonym *Proholopterus* Blanchard, 1851)
********* *[[Holopterus annulicornis]]* Philippi & Philippi, 1859
********* *[[Holopterus chilensis]]* Blanchard, 1851
********* *[[Holopterus laevigatus]]* Philippi & Philippi, 1859
******** Slekten *[[Neholopterus]]* Martins & Monné, 1998
********* *[[Neholopterus antarcticus]]* (Aurivillius, 1910)
********* *[[Neholopterus ochraceus]]* (Bruch, 1918)
********* *[[Neholopterus reedi]]* (Bruch, 1918)
********* *[[Neholopterus richteri]]* (Bruch, 1918)
******** Slekten *[[Stenophantes]]* Burmeister, 1861
********* *[[Stenophantes herrerai]]* Cerda, 1987
********* *[[Stenophantes longipes]]* Burmeister, 1861
********* *[[Stenophantes martinezi]]* Cerda, 1980
********* *[[Stenophantes patagonicus]]* Bruch, 1918

## Kilder

* Liste over slektene
* Katalog med utbredelsesdata 

## Eksterne lenker
*
Jakob Thinn

**Jakob Thinn** (født 1890 i Strinda, død 1976) var en norsk høyesterettsadvokat.

Han var sønn av høyesterettsjustitiarius Karenus Kristofer Thinn og Olga Wegner. Han ble cand.jur. i 1913, overrettssakfører i 1914 og høyesterettsadvokat i 1918. Han var dommerfullmektig ved Hallingdal sorenskriverembede 1913–1914 og Aker kriminaldommerembede 1914–1915, fullmektig 1915–19 og associé 1919–25 hos høyesterettsadvokatene Kr. Fr. Brøgger og Ole Røed, Oslo, høyesterettsadvokat i kompaniskap med Ole Røed 1925–32 og Valentin Foss 1929–32, og drev egen advokatpraksis fra 1932, da han overtok Joh. H Næsers praksis. Han var fast forsvarer ved Eidsivating lagmannsrett 1945–61, og var styremedlem i en rekke selskaper, bl.a. i Høyer-Ellefsen og Sørlandets Granitindustri, samt medlem av representantskapet og kontrollkomiteen for forsikringsselskapet Glitne (fusjonert med Gjensidige i 1968 som Gjensidige-Glitne) og representantskapet for Det norske garantiselskap.

Han ble gift i 1915 i Aker med Martha Preus Petersen, og hadde tre barn.

Han var oldebarn av statsminister Christian Zetlitz Bretteville og av industriherren Benjamin Wegner.

## Litteratur
* Halbo, Sverre M., *Norges advokater og sakførere*, Aschehoug, 1933
Råbyggelaget sorenskriveri

**Råbyggelaget sorenskriveri** besto av tinglagene Hornnes, Ose, Valle, Vegusdal og Risland. Sorenskriveriet eksisterte fram til rundt 1660. Da ble det delt i Østre Råbyggelag sorenskriveri og Vestre Råbyggelag sorenskriveri.

## Se også
*Raabyggelaget
Trashilhünpo

**Trashilhünpo** eller **Tashi Lhunpo** (tibetansk: བཀྲ་ཤིས་ལྷུན་པོ, wylie: *bkra shis lhun po*, THL: *trashilhünpo*; tradisjonell kinesisk: 扎什倫布寺, pinyin: *zhāshí lúnbù sì*) er et tibetansk buddhistisk kloster. I tibetansk pinyin, som er det offisielle systemet for romanisering av det tibetanske språk i Folkerepublikken Kina, blir klosteret kalt **Zhaxilhünbo**. Klosteret befinner seg i den vestlige delen av Samzhubzēdistriktet, som befinner seg i prefekturet Shigatse i det sentrale Tibet. Dette distriktet er nærmest ekvivalent med det urbane senteret Shigatse (གཞིས་ཀ་རྩེ་གྲོང, *Gzhis-ka-rtse*), som er Tibets nest største by.

Det er et av de seks store klostre som tilhører Gelugpa, den yngste av de fire retningene i tibetansk buddhisme. Det er av tradisjon sete for Panchen Lama, som er den nest øverste religiøse leder av Gelugpa etter Dalai Lama.

## Historie

Trashilhümpo ble grunnlagt i 1447 av Gedun Drub (1391&ndash;1475), som var en av Tsongkhapas fremste disipler og som mer enn hundre år etter sin død ble anerkjent som den første inkarnasjonen av Dalai Lama. Byggingen ble finansiert av lokale aristokratiske familier.

Den fjerde Panchen Lama, Lobsang Chökyi Gyaltsen, gjennomførte utbygninger av klostret, hvorpå det tjente som hovedsete for alle følgende Panchen Lama. I 1791 ble klosteret angrepet og plyndret av nepalske Gurkha-soldater, som senere ble drevet ut av Tibet av tropper fra Qing-dynastiet.

I sin storhetstid hadde Trashilhümpo mer enn 4000 munker og fire tantriske kollegier, som hver og en hadde sine egne abbeder. I 1960 ble imidlertid klosteret oppløst under den tiende Panchen Lamas fravær. 

Trashilhünpo er et av få kloster i Tibet som klarte seg unna fullstendig ødeleggelse under kulturrevolusjonen, selv om klosteret ble angrepet av rødegardister ved forskjellige anledninger. 

På 1980-tallet ble Trashilhümpo gjenåpnet.

## Litteratur
* Phuntsok Namgyal (phun tshogs rnam rgyal) (chief editor): *Tibetan Buddhist monastery Bkra-sis-lhum-po*. Encyclopedia of China Publishing House, Beijing, 1. januar 1998,  ISBN 7-5000-6101-3.
* Tanjun Ranopanza: *Das Kloster Tashilhunpo*. Die Residenz der Großmeister Panchen (Beijing, Verlag für fremdsprachige Literatur 1993), ISBN 7-119-01618-0.
* Michael Buckley, Robert Strauss, Chris Robert: *Tibet: travel survival kit*, 3 Rev.ed /revised by C. Taylor, 1995, Lonely Planet, ISBN 0-86442-289-X (pbk)

## Referanser


## Eksterne lenker
*
Vestre Råbyggelag sorenskriveri

**Vestre Råbyggelag sorenskriveri** var et sorenskriveri i nåværende Aust-Agder. Det ble etablert rundt 1660, da Råbyggelaget sorenskriveri ble delt i Vestre Råbyggelag sorenskriveri og Østre Råbyggelag sorenskriveri. Vestre Råbyggelag sorenskriveri besto av Hornnes tinglag (Iveland, Hornnes og Åseral), Ose tinglag (Årdal, Bygland, Austad og Sandnes) og Valle tinglag (Hylestad, Valle og Bykle). Vestre Råbyggelag sorenskriveri ble nedlagt ved kongelig resolusjon 23. mars 1852, da det ble omorganisert til Setesdal sorenskriveri.

## Tinglag

## Arkiv
Arkivet etter Vestre Råbyggelag sorenskriveri inngår i arkivet etter Setesdal sorenskriveri og oppbevares i Statsarkivet i Kristiansand. Arkivet heter Setesdal sorenskriveri.

## Eksterne lenker
* Arkivkatalog for Setesdal sorenskriveri hos Statsarkivet i Kristiansand
* Skannede pantebøker fra Setesdal sorenskriveri hos Digitalarkivet.
* Skannede skifteprotokoller og dødsfallsprotokoller fra Setesdal sorenskriveri hos Digitalarkivet.
Tsangyang Gyatso

**Tsangyang Gyatso** (, født 1. mars 1683, død 15. november 1706) var den sjette inkarnasjonen av Dalai Lama i Gelug-skolen i den tibetanske buddhisme. Han tilhørte monpafolket og ble født i Urgellingklostret fem kilometer fra Tawang.

Han skrev også en rekke dikt og sanger som fortsatt er populære i Tibet.

## Verker oversatt til svensk
* *Den sjätte Dalai Lamas kärlekssånger: de dikter som tillskrivs Tsamyang Gyatso, den sjätte Dalai Lama* (översättning från tibetanska, inledning och kommentarer av Rolf Jonsson) (Ellerström, 2000)
* *Snölejoninnans mjölk: sånger tillskrivna Tsamyang Gyatso, den sjätte Dalai Lama (1683-1706)* (översättning från tibetanska, inledning och kommentarer av Rolf Jonsson) (Rosengården, 2009)

## Referanser


## Litteratur
* Rolf Jonsson: «Den Sjätte Dalai Lama, Tshangs Dbyangs Rgya Mtsho (1683-1706)», i *Orientaliska studier*, no. 103-4 (2000): 39-50.
* Glenn H. Mullin: *The Fourteen Dalai Lamas: A Sacred Legacy of Reincarnation*, s.&nbsp;238–271. Clear Light Publishers. Santa Fe, New Mexico, 2001. ISBN 1-57416-092-3.
Semily (distrikt)

**Semily distrikt** (Okres Semily) er et regionen (*[[okres]]*) i Liberec (Liberecký kraj) i Tsjekkia. Det administrative senteret er Semily.

## Fullstendig liste av kommuner
Bělá - 
Benecko - 
Benešov u Semil - 
Bozkov - 
Bradlecká Lhota - 
Bukovina u Čisté - 
Bystrá nad Jizerou - 
Čistá u Horek - 
Háje nad Jizerou - 
Harrachov - 
Holenice -
Horka u Staré Paky - 
Horní Branná - 
Hrubá Skála - 
Chuchelna - 
Jablonec nad Jizerou - 
Jesenný - 
Jestřabí v Krkonoších - 
Jilemnice - 
Kacanovy - 
Karlovice - 
Klokočí - 
Košťálov - 
Kruh - 
Ktová - 
Levínská Olešnice - 
Libštát - 
Lomnice nad Popelkou - 
Loučky - 
Martinice v Krkonoších - 
Mírová pod Kozákovem - 
Modřišice - 
Mříčná - 
Nová Ves nad Popelkou - 
Ohrazenice - 
Olešnice - 
Paseky nad Jizerou - 
Peřimov - 
Poniklá - 
Přepeře - 
Příkrý - 
Radostná pod Kozákovem - 
Rakousy - 
Rokytnice nad Jizerou - 
Roprachtice - 
Rovensko pod Troskami - 
Roztoky u Jilemnice - 
Roztoky u Semil - 
Semily - 
Slaná - 
Stružinec - 
Studenec - 
Svojek - 
Syřenov - 
Tatobity - 
Troskovice - 
Turnov - 
Veselá - 
Víchová nad Jizerou - 
Vítkovice - 
Všeň - 
Vyskeř - 
Vysoké nad Jizerou - 
Záhoří - 
Žernov

## Eksterne lenker
* Liste over byer og landsbyer i distriktet Semily
Kelzang Gyatso

**Kelzang Gyatso** (, født 1708 i Lithang i Kham, død 1757) var den syvende inkarnasjonen av Dalai Lama i Gelug-skolen i den tibetanske buddhisme.

På grunn av den usikre politiske situasjon i Tibet kunne ikke Kelzang Gyatso føres til Lhasa etter at han var blitt identifisert. Han ble i stedet ført til Kumbumklostret, der han fikk sin skolering i den tibetanske buddhisme og tok navnet Kelzang Gyatso.

I 1717 invaderte de vestmongolske dzungarerne Tibet og drepte en pretendent på Dalai Lamas trone, som til da hadde hersket i Lhasa. Dette førte til at Kangxi-keiseren startet en militærekspedisjon mot dzungarene, som imidlertid slo feil. Ikke før i 1720 kunne Qing-dynastiet fordrive dzungarene og Kelzang Gyatso kunne nå bestige tronen i Potalapalasset som den sjuende Dalai Lama.

I 1727 utropte Kangxi-keiseren Tibet som et protektorat under Qingriket och installerte to stattholdere (amban) og en garnison i Lhasa. Dens bymurer ble revet og deler av Kham ble annektert og lagt til provinsen Sichuan.

## Referanser


## Litteratur
* Günther Schulemann: *Geschichte der Dalai-Lamas.* Harrassowitz, Leipzig 1958.
* Roland Barraux: *Die Geschichte der Dalai Lamas. Göttliches Mitleid und irdische Politik.* Walter, Solothurn u. a. 1995, ISBN 3-530-50001-1.
* Karl-Heinz Golzio, Pietro Bandini: *Die vierzehn Wiedergeburten des Dalai Lama. Die Herrscher Tibets – wie sie wiederkommen, wie sie gefunden werden, was sie hinterlassen haben*. O. W. Barth u. a., Bern/ München/ Wien 1997, ISBN 3-502-61002-9.
* Andreas Gruschke: *Dalai Lama* (= *Diederichs kompakt.*). Hugendubel, Kreuzlingen/ München 2003, ISBN 3-7205-2461-2.
* Martin Brauen (utg.): *Die Dalai Lamas. Tibets Reinkarnationen des Bodhisattva Avalokiteśvara.* Arnold, Stuttgart 2005, ISBN 3-89790-219-2.
Setesdal sorenskriveri

**Setesdal sorenskriveri** var et sorenskriveri i Aust-Agder. Det ble opprettet ved kongelig resolusjon 23. mars 1852 ved at Vestre Råbyggelag sorenskriveri ble nedlagt. Setesdal sorenskriveri omfattet hele distriktet til det nedlagte Vestre Råbyggelag, dvs. tinglagene Valle, Ose (senere Bygland) og Hornnes. I tillegg fikk embetet tillagt Vegusdal tinglag fra det nedlagte Østre Råbyggelag sorenskriveri. Åseral ble i 1856 fradelt Hornnes som eget tinglag og i 1880 overført til Mandal sorenskriveri. Hægeland, Øvrebø, Vennesla og Tveit ble i 1957 overført til Setesdal fra Torridal sorenskriveri. Setesdal sorenskriveri ble nedlagt og slått sammen med Kristiansand byrett fra 1. januar 1993.

## Arkiv
Arkivet etter Setesdal sorenskriveri omfatter også arkivet etter det foregående Vestre Råbyggelag sorenskriveri og oppbevares i Statsarkivet i Kristiansand. Arkivet starter i 1683 og har et omfang på 138 hyllemeter. Arkivet (og arkivkatalogen) består av to deler. Den eldste delen heter Setesdal sorenskriveri og den yngste Setesdal sorenskriveri - 2. Arkivsaker for Vestre Råbyggelag, altså perioden inntil 1852, inngår i den eldste delen.
## Eksterne lenker
* Arkivkatalog for Setesdal sorenskriveri hos Statsarkivet i Kristiansand.
* Arkivkatalog for Setesdal sorenskriveri - 2 hos Statsarkivet i Kristiansand.
* Skannede pantebøker fra Setesdal sorenskriveri hos Digitalarkivet.
* Skannede tingbøker fra Setesdal sorenskriveri hos Digitalarkivet.
* Skannede ekstrarettsprotokoller fra Setesdal sorenskriveri hos Digitalarkivet.
* Skannede skifteprotokoller og dødsfallsprotokoller fra Setesdal sorenskriveri hos Digitalarkivet.